Ego Guido domnus Vergiaci notifico presentibus et futuris dedisse me fratribus cisterciensibus quicquid habui in cumba de Albania in mea dominicatura, necnon et illud quod alii de me tenuerunt, ita ut concedam et ratum habeam quicquid ipsi fratres ab illis conquirere potuerint. Et hoc laudavit filius meus Hugo. Dabunt autem ipsi fratres Cistercii mihi annuatim censum trium solidorum divionensis monetę in festo sancti Dionisii. Hujus rei testes sunt: Petrus decanus, Petrus archipresbiter, Petrus presbiter de Nui; Hugo Bujun, Guido de Isorra, Odo crassus, milites. Ligerius, Constanz Rossez, Johannes de Orsans qui tunc erat prepositus. Et ut hoc ratum maneat et firmum, presentem cartulam sigillo meo communivi.